text: Russiskt stríðsflogfar skjeyt við vilja eftir bretskum eftirlitsflogfari í 2022
text: #000001
text: Upprunaliga varð sagt, at talan var um teknisk brek, men tríggjar keldur hjá BBC vilja nú vera við, at russiska flogfarið skjeyt eftir bretska flogfarinum við vilja
text: #000002
text: Ein hending við Svartahavið í 2022 hevði við sær, at eitt russiskt stríðsflogfar royndi at skjóta niður eitt bretskt eftirlitsflogfar.
text: #000004
text: Hóast almenna frágreiðingin tá var, at tvær rakettir vórðu sleptar nærhendis bretska flogfarinum orsakað av tekniskum breki, vilja tríggjar keldur hjá BBC nú vera við, at rakettirnar vórðu skotnar við vilja móti bretska flogfarinum.
text: #000005
text: Talan er um eina hending 29. September í fjør, har eitt bretskt Rivet Joint eftirlitsflogfar fleyg yvir Svartahavinum og møtti tveimum russiskum SU-27 stríðsflogførum.
text: #000006
text: Annað stríðsflogfarið skjeyt eina rakett eftir bretska flogfarinum, men rakettin læsti ongantíð á bretska flogfarið og fleyg tí framvið.
text: #000007
text: Sambært BBC hevur bretska fregnarapparatið upptøkur av samskiftinum millum russisku flogskipararnar og russisku herstøðina, og upptøkurnar siga, at annar av flogskiparunum bannar eftir hinum og spyr, hvat hann ger.
text: #000008
text: Hóast hetta skjýtur fyrri flogskiparin eina rakett aftrat, men sambært keldunum hjá BBC fór hendan rakettin ongantíð á flog og datt ístaðin til jarðar.
text: #000009
text: Hetta er tekin um óprofessionlismu í russiska flogvápninum, siga keldurnar við BBC, tí vanliga skal málbrúkið í sambandi við tílíkar flúgvingar vera púra greitt, soleiðis at ongar misskiljingar kunnu standast.
text: #000011
text: Rivet Joint flogfarið, ið hevur manning upp til 30 fólk, hevur útgerð til at lofta ymiskum samskifti, og av somu orsøk hevur manningin umborð á Rivet Joint flogfarinum ivaleyst hoyrt, at tosað hevur verið um at skjóta teir niður.
text: #000012